[Nicolaus Episcopus servus servorum Dei, dilecto filio Yvoni Abbati Monasterii Cluniacensis, ad Romanam Ecclesiam nullo medio pertinentis, Matisconensis Diœcesis, salutem et Apostolicam benedictionem. Dignum te inter cœteros Ecclesiarum Prælatos speciali gratia Sedis Apostolicæ reputantes, tuis supplicationibus inclinati, benedicendi ornamenta Ecclesiastica, et specialiter Sacerdotalia vestimenta tibi, qui ordinatus in Sacerdotem esse dignosceris, auctoritate præsentium indulgemus. Nulli ergo, etc. Datum Romæ, apud sanctum Petrum X. Kalendas Februarii, Pontificatus nostri anno II.]